CELEX: 32020R0974
Language: hr
Date: 2020-07-06 00:00:00
Title: Provedbena uredba Komisije (EU) 2020/974 оd 6. srpnja 2020. o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Pecorino del Monte Poro” (ZOI)

7.7.2020   
               
               
                  HR
               
               
                  Službeni list Europske unije
               
               
                  L 215/11
               
            
         PROVEDBENA UREDBA KOMISIJE (EU) 2020/974
         оd 6. srpnja 2020.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Pecorino del Monte Poro” (ZOI)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 15. stavak 1. i članak 52. stavak 2.,
         budući da:
         
                     (1)
                  
                  
                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Italije za upis naziva „Pecorino del Monte Poro” u registar objavljen je u Službenom listu Europske unije (2).
                  
               
                     (2)
                  
                  
                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Pecorino del Monte Poro” potrebno je upisati u registar.
                  
               
                     (3)
                  
                  
                     Dopisom zaprimljenim 20. siječnja 2020. talijanska nadležna tijela obavijestila su Komisiju da je društvo Cooperativa Fattoria della Piana Società Agricola, s nastanom na državnom području Italije, zakonito stavljalo na tržište proizvod pod prodajnim nazivom „Pecorino Monteporo” i neprekidno koristilo taj naziv tijekom više od pet godina te da je to pitanje uključeno u nacionalni postupak podnošenja prigovora.
                  
               
                     (4)
                  
                  
                     Budući da društvo Cooperativa Fattoria della Piana Società Agricola ispunjuje uvjete predviđene člankom 15. stavkom 1. Uredbe (EU) br. 1151/2012 za zakonitu uporabu prodajnog naziva tijekom prijelaznog razdoblja nakon njegova upisa u registar, potrebno mu je odobriti prijelazno razdoblje od tri godine tijekom kojeg je dopuštena uporaba naziva „Pecorino Monteporo”.
                  
               
                     (5)
                  
                  
                     Mjere predviđene ovom Uredbom u skladu su s mišljenjem odbora za politiku kakvoće poljoprivrednih proizvoda,
                  
               DONIJELA JE OVU UREDBU:
         
            Članak 1.
            Naziv „Pecorino del Monte Poro” (ZOI) upisuje se u registar.
            Naziv iz prvog stavka odnosi se na proizvod iz razreda 1.3. Sirevi iz Priloga XI. Provedbenoj uredbi Komisije (EU) br. 668/2014 (3).
         
         
            Članak 2.
            Društvu Cooperativa Fattoria della Piana Società Agricola dopušteno je nastaviti upotrebljavati naziv „Pecorino Monteporo” tijekom prijelaznog razdoblja od tri godine od stupanja na snagu ove Uredbe.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. srpnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 343, 14.12.2012., str. 1.
         
         
            (2)  SL C 333, 4.10.2019., str. 19.
         
         
            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).